Pärnu Linnavalitsuse arenguosakonna turismi vanemspetsialist Tõiv Jõul kinkis suuremat tähelepanu osutatud autoritele mälestuseks hansaaegset Pärnu  linna kujutavad kaardid. Rannakohvikus toimunud väikesel lõputseremoonial käidi välja mõte, et üle aasta korraldatavad liivaskulptuuride festivalid toimuvad liiga harvalt. Kõigi koosviibinute ühisel nõul otsustati juba järgmisel aastal korraldada taas Pärnus liivaskulptuuride festival ja jätkata traditsiooniga edaspidi igal aastal.